தானி அருவி

தானி அருவி (Dhani Waterfall) என்பது பாக்கித்தான் நாட்டில் உள்ள ஆசாத் காசுமீரின் முசாபராபாத்து மாவட்டத்தில் இருக்கும் நீலம் பள்ளத்தாக்கில் அமைந்துள்ள அருவியாகும். முசாபராபாத்து மாவட்டத்தில் இருந்து 38 கிலோமீட்டர் (24 மைல்) தொலைவில் இந்த அருவி உள்ளது. நீலம் பள்ளத்தாக்கில் காணப்படும் மிக உயரமான அருவியும் இதுவேயாகும். கடல் மட்டத்திலிருந்து 1092 மீட்டர் உயரத்தில் (3583 அடிகள்) தானி அருவி உள்ளது. 15 மீட்டர் உயரத்திலிருந்து இங்கு நீர் விழுகிறது. ஒவ்வொரு பருவத்திலும் மார்ச்சு மாதம் முதல் சூன் மாதம் வரை இங்கு நீரோட்டம் நன்றாக இருக்கும். சூலை மாதம் முதல் நீர் மட்டம் குறைவாக இருக்கும். தானி நோசெரி அருவி என்ற பெயராலும் இது அறியப்படுகிறது.

மேற்கோள்கள் 

பாக்கித்தானின் அருவிகள்